Det svenske firma Samariten, der driver ambulancekørsel i Stockholm, er interesseret i at byde på ambulancekørslen i Region Nordjylland. Det skriver Nordjyske.dk. - Ambitionen er, at vi vil være med. Nordjylland vil være et interessant område for os, siger Ulf Kanfjäll, en af Samaritens ejere. Ambulancekørslen i Nordjylland har i mange, mange år været varetaget af Falck, der nu risikerer konkurrence om opgaverne. - Vi skal naturligvis sikre os, at entreprenøren kan klare opgaven både fagligt og økonomisk. Det er ikke afgørende, om firmaet i forvejen er stort eller lille, siger regionsrådsformand Ulla Astman (S).

Referat:
Der kan komme blå-gule blink på de nordjyske ambulancer, efter ambulancekørslen i regionen er sendt i udbud.